joelniklaus/EU_Wikipedias huggingface dataset:
František Švantner

František Švantner (pseudonymy Fraňo Bystran, Bystran; * 29. január 1912, Bystrá† 13. október 1950, Praha) bol slovenský prozaik, patriaci k prúdu lyrizovanej prózy (prózy naturizmu) v slovenskej literatúre.

Životopis 
Jeho otec bol Leopold Švantner a matka Jozefína, rod. Stolárová. Narodil sa v Bystrej na Horehroní, v rodine robotníka. Vzdelanie získal v rodisku, neskôr v Podbrezovej a na učiteľskom ústave v Banskej Bystrici (1929-1933). V roku 1940 získal kvalifikáciu odborného učiteľa slovenčiny, dejepisu a zemepisu pre meštianske školy. Po ukončení vzdelania pracoval ako učiteľ vo viacerých slovenských mestách a obciach (Mýto pod Ďumbierom (1933-1940), Podbrezová (1940-1945), Nová Baňa (1945-1947). V 1944 bol účastníkom SNP, tajomník RNV v Bystrej, osvetový inšpektor v Hronskom Beňadiku, od 1. septembra 1950 riaditeľ školy v Hronove pri Banskej Bystrici. Pracoval aj v miestnych organizáciách Matice slovenskej, kde bol činný v oblasti osvety. Stal sa členom Literárneho odboru Umeleckej besedy slovenskej, vedúcim Tvorivého filmového kolektívu aj osvetovým inšpektorom. Zomrel na mozgový nádor v nemocnici v Prahe.

Tvorba 
Písať začal na učiteľskom ústave, keď publikoval prvú poviedku v časopise Svojeť. Vo svojej tvorbe čerpal najmä z archaickým mýtov a ľudových balád. Veľký vplyv na jeho tvorbu mali Émile Zola, Victor Hugo, Charles Ferdinand Ramuz, Fiodor Michajlovič Dostojevskij, z našich autorov to boli hlavne Margita Figuli, Ľudo Ondrejov či Dobroslav Chrobák, no študoval i dielo E. A. Poa. Vo svojich dielach oslavuje prírodu a prírodný život, využíva naturalistické a lyrické prostriedky, využíva prvky iracionality a fantastiky, no aj senzualizmu a erotiky, no predovšetkým skúma hranicu medzi životom a smrťou. Vykresľuje aj psychologické, sociálne a dobové motivácie konania svojich postáv a dejov. Jeho román Nevesta hôľ z roku 1946 je považovaný za vrcholné dielo prózy naturizmu.

Dielo

Knižné vydania 
 1933Výpoveď, poviedka (uverejnená v časopise Svojeť)
 1942Malka, novely
 1946Nevesta hôľ, román (nové vydania 1973, 2021)
 1956Život bez konca, román (vydaný posmrtne)
 1958-1962Dielo 1-2, Bratislava
 1966Dáma, zbierka noviel Dáma, Sedliak, Kňaz, List, Ľudská hra, paralelne v češtine Tvář v rose
 1989Novely I (Tatran, 612 s.)

Televízne a filmové adaptácie 
 1966Stretnutie
 1968Dáma
 1968Sedliak
 1969Malka
 1971Nevesta hôľ, film
 1983Život bez konca, televízny seriál
 2022Piargy, celovečerný film

Ocenenie 
V roku 1947 získal vianočnú cenu Matice slovenskej za román Nevesta hôľ.

Literatúra 
 Slovenský biografický slovník

Referencie

Externé odkazy 
 Osobnosti.sk - František Švantner
 FDb.cz - František Švantner 
 

Slovenskí spisovatelia
Slovenskí prozaici
Osobnosti z Bystrej (okres Brezno)
Nicole Vaidišová

Nicole Vaidišová (* 23. apríl, 1989, Norimberg, Nemecko) je česká tenistka. Hrá od svojich šiestich rokov. Absolvovala tenisovú akadémiu "mága" Nicka Bollettieriho, s ktorým stále spolupracuje. Za svoju najväčšiu zbraň považuje podanie. Je praváčka, hráva obojručný bekhend. Meria 183 cm, váži 63 kg (2006). Jej najvyššie umiestnenie v rebríčku WTA bolo 13. miesto, ktoré dosiahla 6. februára 2006.

Kariéra 
Svoj prvý turnaj v okruhu WTA vyhrala vo Vancouveri, len pri svojej tretej účasti na turnaji najvyššej kategórie, kde porazila štyri z piatich najvyššie nasadených, a stala sa šiestou najmladšou víťazkou turnaja WTA v dejinách (mala 15 rokov, 3 mesiace a 23 dní), zároveň bola hráčkou s najnižším miestom v rebríčku (180.), ktorej sa to podarilo v roku 2004. O dva mesiace vyhrala druhý titul - v uzbeckom Taškente ako 103. na svete. V roku 2004 skončila sezónu prvý raz vo svetovej stovke. Ďalší rok pokračovala vo výbornej hre - na ďalšie turnajové víťazstvo síce čakala až do októbra, avšak potom vyhrala tri tituly po sebe ! (Soul, Tokio, Bangkok). Šieste víťazstvo získala začiatkom júna 2006 v Strasbourgu - ako svoje prvé na antuke. 

Skvelú formu potvrdzovala i na French Open, kde dosiahla svoju premiérovú semifinálovú účasť na Grand Slame, keď cestou porazila domácu svetovú jednotku Améliu Mauresmovú 6:7 6:1 6:2 (vo 4. kole) a v štvrťfinále i niekdajšiu líderku rebríčka Venus Williamsovú 6:7 6:1 6:3.

Súkromný život 
17. júla 2010 si v Prahe vzala českého tenistu Radka Štěpánka.

WTA Tour tituly (6)

Dvojhra (6)

 * vyhrala turnaj ako kvalifikantka.

Finalistka v dvojhre (1)
 2005: Istanbul  (prehrala s Venus Williamsovou)

Účasť na významných turnajoch 

A = turnaja sa nezúčastnilaQ = Nepostúpila z kvalifikácie1Turnaje ITF nie sú zahrnuté.

Iné projekty

Externé odkazy 

 fanúšikovská stránka Nicole Vaidišovej

Českí tenisti
Osobnosti z Norimbergu
Špecializovaný trestný súd

Špecializovaný trestný súd patrí do sústavy súdov Slovenskej republiky. Koná a rozhoduje v trestnoprávnych veciach a v iných veciach, o ktorých to ustanovuje Trestný poriadok. Je prvostupňovým súdom a má postavenie krajského súdu. Pôsobnosť Špecializovaného trestného súdu je upravená v zákone č. 291/2009 o Špecializovanom trestnom súde a o zmene a doplnení niektorých zákonov. Sídli v Pezinku na adrese Suvorovova č. 5/A, pracovisko má aj v Banskej Bystrici na adrese Skuteckého 10.

Za predsedu je od 7. augusta 2020 vymenovaný Ján Hrubala. Súd po skončení funkčného obdobia Michala Trubana dočasne viedol podpredseda Roman Púchovský.

Špeciálny súd 
Od 1. septembra 2004 bol zákonom č. 458/2003 Z.z. o zriadení Špeciálneho súdu a Úradu špeciálnej prokuratúry a o zmene a doplnení niektorých zákonov, zriadený Špeciálny súd a Úrad špeciálnej prokuratúry. Účelom právnej úpravy bolo vytvoriť špecializované orgány na odhaľovanie, vyšetrovanie a trestné stíhanie korupcie, organizovaného zločinu a trestných činov ústavných činiteľov. Vytvoril sa Úrad špeciálnej prokuratúry ako osobitná súčasť Generálnej prokuratúry SR a Špeciálny súd, ktorý uskutočňoval v týchto veciach súdne konanie. Špeciálny súd mal miestnu pôsobnosť pre celé územie Slovenska. Cieľom bola lepšia špecializácia sudcov a zároveň ochrana a v prípade korupčných trestných činov prelomenie miestnych väzieb, ktoré mohli ovplyvniť odhaľovanie, vyšetrovanie a prípadne aj samotné súdne konanie v týchto prípadoch. Do právomoci Špeciálneho súdu patrili trestné činy organizovaného zločinu, korupcie a najzávažnejšie trestné činy finančnej a majetkovej kriminality.

Špecializovaný trestný súd 
Dňom 17. júla 2009 bol Špeciálny súd zrušený z dôvodu nálezu Ústavného súdu SR. V tento deň bol publikovaný nález protiústavnosti Špeciálneho súdu v zbierke zákonov. Zároveň v tento deň vznikol Špecializovaný trestný súd, ktorý prebral jeho nedoriešenú agendu, zamestnancov aj sudcov. Špecializovaný trestný súd bol zriadený zákonom č. 291/2009 Z. z. o Špecializovanom trestnom súde a o zmene a doplnení niektorých zákonov. Postavenie Špecializovaného trestného súdu je však iné ako bývalého Špeciálneho súdu SR.

13. októbra 2020 sa výkon prípravného konania presunul z Banskej Bystrice do Pezinka. Jednou z právomocí je aj rozhodnutie o väzbe obvineného. O nej bude rozhodovať 8 sudcov: Rastislav Stieranka, Pamela Záleská, Ján Buvala, Roman Púchovský, Peter Pulman, Igor Králik, Ján Hrubala a Ružena Sabová. V Banskej Bystrici rozhodovali štyria sudcovia.

Referencie

Externé odkazy 
 Domovská stránka

 
Súdy na Slovensku
Urónová kyselina

Urónové kyseliny sú zlúčeniny, ktoré vznikajú oxidáciou koncového primárneho hydroxylu sacharidov. Názvy urónových kyselín sa  odvodzujú od názvov sacharidov, z ktorých vznikli. Urónové kyseliny (vo forme solí) sa nachádzajú napríklad v moči.

Referencie 

Sacharidy
Harriet Beecherová Stowová

Harriet Beecherová Stowová (staršie: Harriet Beecherová Stoweová, Harriet Beecher Stoweová, ; * 14. jún 1811, Lichfield, Connecticut, USA – † 1. júl 1896, Hartford, Connecticut, USA) bola americká spisovateľka a vplyvná abolicionistka. Jej najznámejším dielom je melodramatický román Chalúpka strýčka Toma.

Životopis 
Pochádzala z významnej americkej rodiny Beecherovcov, v ktorej bola zakorenená puritánska tradícia a odpor k otrokárstvu. Jej otcom bol Lynam Beecher (1775  1863), puritánsky pastor, a matkou Roxana Foote, ktorá zomrela, keď mala Harriet päť rokov. V manželstve sa narodilo celkovo 11 detí a viaceré z nich získali skvelé vzdelanie (napr. bratia na univerzite v Yale) a rešpektované postavenie. Jej manželom sa stal reverend Calvin Stowe (1807  1886), v manželstve sa narodilo sedem detí.
 
Veľkú časť svojho života prežila na rozhraní severných a južných častí Ameriky, takže všetky jej diela namierené proti otrokárstvu vychádzajú zo skutočnosti, ktorú autorka poznala od detstva. Svojou novinárskou a literárnou činnosťou prispievala k boju proti otrokárstvu v Amerike pred viac ako 150 rokmi.

Chalúpka strýčka Toma 
Jej najznámejším dielom je melodramatická novela Chalúpka strýčka Toma. Všetky osudy postáv v nej, akokoľvek sú neuveriteľné, sa zakladajú na pravde. Černošskí hrdinovia – strýčko Tom, teta Chloe, George Harris a jeho žena Eliza, reprezentujú černošský ľud, utláčaný svojimi bielymi otrokármi, ale predsa bystrý, inteligentný, charakterný a často aj zbožný. Taktiež sú tu vykreslené aj protichodné povahy a názory otrokárov. Niektorí z nich boli tak krutí, že od nich inak pokojní a prispôsobiví "negrovia" utekali aj za cenu straty vlastného života do ďalekej Kanady, kde otrokárststvo už neexistovalo. A práve proti týmto bol namierený nový zákon o ich navrátení bývalým vlastníkom, ktorý inšpiroval Stowovú k napísaniu svojej knihy. Napriek veľkej snahe otrokárov hlavne z juhu zneškodniť toto dielo sa to našťastie nepodarilo a kniha veľkou mierou prispela k zrušeniu otrokárstva. Dodnes je zaujímavá pre mladých aj starších čitateľov.

Dielo (neúplné) 
 Uncle Tom's Cabin (časopisecky 1851-1852, knižne 1852), v slovenčine pod názvom Chalúpka strýčka Toma
 A Key to Uncle Tom's Cabin (1853)
 Dred, A Tale of the Great Dismal Swamp (1856) 
 The Minister's Wooing (1859)
 The Pearl of Orr's Island (1862) 
 As "Christopher Crowfield"
 House and Home Papers (1865)
 Little Foxes (1866)
 The Chimney Corner (1868)
 Old Town Folks (1869)
 The Ghost in the Cap'n Brown (1870)
 Lady Byron Vindicated (1870)
 My Wife and I (1871)
 Pink and White Tyranny (1871)
 We and Our Neighbors (1875)
 Poganuc People (1878)

Literatúra 
 VANČURA, Zdeněk: heslo "Harriet Beecher Stoweová". In: VANČURA,Zdeněk a kol.: Slovník spisovatelů : Spojené státy americké. Praha : Odeon, 1979, s. 613  615.

Externé odkazy 
 Harriet Beecher Stowe Center
 Biografia a diela

Spisovatelia USA
Abolicionisti
Osobnosti z Connecticutu
Július Barč-Ivan

Július Barč-Ivan (pseudonym Teta Mahuliena) (* 1. máj 1909, Krompachy – † 25. december 1953, Martin) bol slovenský prozaik a dramatik.

Životopis 

Narodil sa v dvojjazyčnej učiteľskej rodine (matka bola maďarského pôvodu), jeho otcom bol Július Barč, jeho matkou Alžbeta rod. Ivanová. Vzdelanie získal v Krompachoch, Spišskej Novej Vsi, Kežmarku, Prešove (maturita v r. 1926) a v Košiciach. Začal tiež študovať v rokoch 1926 – 1927 právo v Prahe, no pre zdravotné problémy musel štúdium ukončiť. Neskôr v rokoch 1928 – 1934 navštevoval teologickú fakultu v Bratislave. Po skončení vzdelávania pôsobil ako kaplán v Užhorode a farár v Pozdišovciach, neskôr administrátor evanjelického cirkevného zboru. Po presťahovaní do Martina redigoval periodiká (Obežník Slovenskej národnej knižnice, Slovenská národná knižnica), viedol Národné noviny, pracoval od roku 1942 v knižnici Matice slovenskej, kde od roku 1949 až do smrti pôsobil ako referent a katalogizátor bibliotéky. V roku 1948 sa oženil, no manželstvo mu vydržalo len tri mesiace. Ku koncu života trpel Parkinsonovou chorobou a mal psychické problémy.

Tvorba 

Debutoval v roku 1933 knižným vydaním troch poviedok (okrem nich písal i divadelné hry), no už predtým uverejňoval časopisecky publicistické prózy (Vesna, Národné noviny). Využíva spomienky na detstvo, vyjadruje svoj súcit s utláčanými a prenasledovanými, svojim motívom dáva utopický podtext. Slovenskú drámu obohatil o nové témy a tvárne prostriedky, ale tiež podáva výpoveď o životnej a spoločenskej realite. Jeho dielo bolo ovplyvnené tvorbou svetových autorov (Henrik Ibsen, August Strindberg, Ernst Barlach, Fiodor Michajlovič Dostojevskij). Až do oslobodenia bol jediným sústavne píšucim dramatikom.
Venoval sa aj publicistike a próze, ktorá vyšla vo výbere Cesta myšlienky (1971). Okrem zbierok noviel a poviedok vydal aj autobiograficky štylizovaný psychologický román a filmový scenár Pieseň.

Dielo

Próza 

 1933 – Pohádka, zbierka poviedok
 1940 – Predposledný život, zbierka noviel
 1948 – Železné ruky, román
 1950 – Cesta ďaleká
 1957 – Husličky z javora, posmrtne vydaný román
 1968 – Úsmev bolesti, posmrtne vydaná zbierka noviel z rokov 1945 – 1948
 1971 – Cesta myšlienky, posmrtný výber publicistiky

Dráma 

 1934 – 3000 ľudí (knižne vyšlo v roku 1935)
 1936 – Človek, ktorého zbili (knižne vyšlo v roku 1964)
 1936 – Pevec boží, hra čerpajúca zo života J. Tranovského
 1938 – Diktátor, prešla cenzúrou (knižne vyšlo v roku 1981)
 1939 – Na konci cesty (knižne vyšlo v roku 1942)
 1940 – Mastný hrniec, satirická komédia; prešla cenzúrou (knižne vyšlo v roku 1941)
 1943 – Matka
 1944 – Neznámy
 1945 – Dvaja
 1947 – Veža (knižne vyšlo v roku 1948)
 1948 – Koniec, divadelná hra (len rukopis)
 1950 – Poeta laureatus, divadelná hra (knižne vyšlo v roku 1981)

Externé odkazy 
 

Narodenia v 1909
Úmrtia v 1953
Osobnosti z Krompách
Slovenskí spisovatelia
Slovenskí prozaici
Slovenskí dramatici
Osobnosti Evanjelického lýcea v Kežmarku
Pochovaní na Národnom cintoríne v Martine
Žilinská Lehota

Žilinská Lehota je mestská časť mesta Žilina, v severozápadnej časti jeho územia, 8 km severozápadne od centra mesta. Leží v najvýchodnejšej časti Považského podolia, v nadmorskej výške 415 m n. m. Nachádza sa 2 km od cesty I/18, západne od Hričovskej priehrady. Premáva sem MHD linka č. 29 zo Žiliny.

Žilinská Lehota sa spomína v rokoch 1402 ako Lehota, 1469 Benchma Lhotha, 1598 Lehotka a 1920 Bitča Lehôta. V rokoch 1927 – 1954 mala názov Bytčianska Lehota. V minulosti patrila k hričovskému a neskôr k bytčianskemu panstvu. V erbe mala strom s kruhovou korunou a s dvoma rastlinami po stranách. K Žiline bola pričlenená v roku 1980. Má asi 300 obyvateľov. V strednej časti je postavená kaplnka, kultúrny dom a v hornej časti je postavený kríž na pamiatku obetiam vojny.  V malebnej obci bola vybudovaná len individuálna bytová výstavba v stiesnených podmienkach v dolinke medzi vrchmi na nerovnom teréne. Ani po pričlenení k mestu sa jej vidiecky charakter nezmenil.

Referencie 

Mestské časti Žiliny
Kocurice

Kocurice sú pôvodne samostatná obec, od roku 1974 mestská časť mesta Piešťany, nachádzajúce sa približne 6 km západne od centra mesta pri toku rieky Dudváh. Majú vlastnú volebnú miestnosť (29) (obvod 2) a katastrálne územie.

Poloha 
Kocurice ležia na Trnavskej pahorkatine, na ľavom brehu Dudváhu, v nadmorskej výške  Obec sa nachádza pri ceste 2.triedy 499 a neďaleko diaľnice D1 pri Piešťanoch. Počas pracovných dní sem premávajú autobusy MHD Piešťany, linky č.8 a 20.

Dejiny a názov 
Vďaka vykopávkam archeológov v lokalitách Dlhé pole a Za humnami je zrejmé, že územie obce bolo osídlené už v období 3000 rokov pred Kr.

Prvá písomná zmienka o Kocuriciach sa objavila v Zoborských listinách v roku 1113. V Zoborskej listine sa obec uvádza ako Cozuran. V 13. storočí sa volala Kozirich, na konci 16.storočia zase Koczwrycz. V 18. storočí sa objavovali názvy Koczuricz, Koczricze aj Kocuricen. Na začiatku 20. storočia sa obec volala Kocuric a v časoch prvej svetovej vojny Koszrány. Finálne meno, používané aj v súčasnosti, obec získala v roku 1920.

Panstvo obce patrilo počas habsburskej monarchie rodom Očkaiovcov či Erdődyovcov. V minulosti obec prešla takmer úplným zánikom, keď po osmanskom vpáde na konci 16. storočia zostali v obci stáť len dva domy. Obyvatelia sa v minulosti živili hlavne poľnohospodárstvom alebo pracovali v piešťanských podnikoch. Kocurice boli ku Piešťanom pripojené 1. januára 1974.

Pamätihodnosti 
Tejto miestnej časti Piešťan dominuje kostol Krista Kráľa, ktorý si svojpomocne vybudovali miestni veriaci v priestoroch cintorína. Kostol bol vysvätený v roku 1997 biskupom Dominikom Tóthom. Maliarska dekorácia bola vytvorená  akademickým sochárom Ladislavom Sulíkom. V roku 2017 sa rekonštruovala strecha veže, kedy bola pôvodná drevená strecha nahradená medenou.

Referencie 

Piešťany
Mestské časti na Slovensku
Španielske národné futbalové mužstvo

Španielske národné futbalové mužstvo (Španielsky: Selección de fútbol de España) je národné mužstvo, ktoré reprezentuje Španielsko v medzinárodných futbalových zápasoch a je riadené federáciou Royal Spanish Football Federation, ktorá je riadiacim orgánom Futbalu vo Španielsku. V súčasnosti je hlavným trénerom Luis Enrique. Mužstvo je známe tiež ako La Roja, La Furia Roja, La Furia Española alebo jednoducho La Furia. Španielsko sa stalo členom FIFA v roku 1904, aj keď Španielska futbalová federácia vznikla až v roku 1909. Španielske národné futbalové mužstvo debutovalo v roku 1920. Odvtedy sa zúčastnilo na trinástich z devätnástich Majstrovstiev sveta vo futbale, a deviatich z štrnástich Majstrovstiev Európy vo futbale. Španielsko je držiteľom 73 titulov z medzinárodných zápasov mládežníckych a seniorských tímov.

Španielsko je šampiónom Majstrovstiev sveta vo futbale a Majstrovstiev Európy vo futbale, pričom vyhralo Majstrovstvá sveta vo futbale 2010. Španielske národné futbalové mužstvo je v súčasnosti na 2. mieste v rebríčku Elo Ratings a na 1. mieste v rebríčku FIFA. Mužstvo takisto vyhralo Majstrovstvá Európy vo futbale 2008, čím sa stalo prvým národným tímom s tromi víťazstvami po sebe buď v príslušných kontinentálnych majstrovstvách alebo v Majstrovstvách sveta. Španielsko je v súčasnosti držiteľom rekordu s 29 vyhranými zápasmi. Tento výkon dokázalo od Majstrovstiev sveta vo futbale 2010 do konania Pohára konfederácií FIFA 2013. Tieto výsledky viedli mnohých komentátorov, expertov a bývalých hráčov k tvrdeniu, že Španielske mužstvo patrí medzi najlepšie mužstvá na svete. som čaravňak

Medzi novembrom 2006 a júnom 2009 neprehralo Španielsko rekordných 35 po sebe idúcich zápasov. Tento rekord ukončila až prehra s USA v zápase Pohára konfederácií.

Štadión

Španielsko nemá národný štadión, avšak hlavné kvalifikačné zápasy sú zvyčajne hrané na štadióne Estadio Santiago Bernabéu v Madride. Medzi ostatné použité veľké štadióny partí Estadio Vicente Calderón, ktorý je tiež v Madride a štadión Estadio de Mestalla vo Valencii. Španielsko ešte nikdy neprehralo v zápasoch konajúcich sa na štadióne Calderón. Aj niektoré medzinárodné priateľské zápasy sú hrané na týchto štadiónoch, a tiež na štadióne Estadio Ramón Sánches-Pizjuán v Seville. Ostatné priateľské zápasy proti menej známym tímom sú hrané na provinčných štadiónoch. Medzi nich patria štadión Estadio Municipal de Riazor v meste La Coruña, štadión Estadio Nueva Condomina v meste Murcia, štadión Estadio Carlos Belmonte v meste Albacete a štadión Estadio Romano v meste Mérida. Občas sú zápasy hrané aj mimo pevniny Španielska; finálový zápas kvalifikácie na Majstrovstvá Európy vo futbale 2008 proti Severnému Írsku sa hral na štadióne Estadio Gran Canaria v meste Las Palmes na Kanárskych ostrovoch.

Hráči

Súčasná zostava
Týchto 24 hráčov bolo nominovaných na zápasy Ligy národov UEFA 2022/23 proti Portugalsku, Česku a Švajčiarsku v júni 2022. 

Reprezentačné zápasy a góly sú aktualizované k 12. júnu 2022

Majstrovstvá sveta  vo futbale

Majstrovstvá Európy

Liga národov UEFA

Medaily

Referencie

Iné projekty

Zdroj

Národné mužstvo
Španielsko
Futbal
Radián

Radián (značka rad) je v sústave SI jednotka rovinného uhla. Patrí medzi odvodené jednotky SI.

Definícia radiánu je nasledovná:

 Radián je rovinný uhol, ktorý s vrcholom v strede kružnice vytína na obvode tejto kružnice oblúk dĺžky rovnajúcej sa jej polomeru.

Keďže obvod kružnice je , plný uhol má veľkosť  radiánov. Keďže plný uhol má 360 °, jeden radián odpovedá , teda približne 57,3 °.

Radián je bezrozmerný, lebo 1 rad = m·m–1 = 1. Je ale užitočné rozlišovať medzi bezrozmernými hodnotami rôzneho druhu, takže sa v praxi používa symbol "rad", kdekoľvek to je vhodné. Ak nie sú explicitne udané jednotky uhlov, vo vedeckej teórii i praxi sa predpokladá použitie oblúkovej miery, teda hodnoty uhlov sú v radiánoch. Uhly v stupňoch sa odlišujú používaním symbolu ° (stupeň).

Príkladom odvodenej jednotky obsahujúcej radián je uhlová rýchlosť, ktorá má rozmer , resp. len . Uhlová rýchlosť udáva rýchlosť otáčania.

Referencie 

Sústava SI
Jednotky uhlov
Geometria
Martin Havlát

Martin Havlát (* 19. apríl 1981, Mladá Boleslav) je bývalý  český reprezentant v ľadovom hokeji.

Klubový hokej 
V roku 1999 bol draftovaný klubom Ottawa Senators v prvom kole ako 26. v celkovom poradí. V sezónach 2003–2005 hral za pražskú Spartu, Znojmo a Dinamo Moskva. Potom sa vrátil do klubu Ottawa Senators. V roku 2006 bol súčasťou výmeny v rámci ktorej putoval do klubu Chicago Blackhawks a pred sezónou 2009/10 ako voľný hráč podpísal zmluvu s Minnesotou Wild. Pred sezónou 2011/12 bol vymenený do klubu San José Sharks za Danyho Heatleyho. Nosil dres s číslom 24.

V roku 2017 oznámil ukončenie svoje hráčskej kariéry.

Klubové štatistiky

Reprezentácia 
Havlát reprezentoval mládežnický výber českej reprezentácie na majstrovstvách sveta hráčov do 18 rokov 1999 a na majstrovstvách sveta hráčov do 20 rokov 2000 vo Švédsku, kde získal zlatú medailu.

V roku 2000 sa stal majstrom sveta, keď za  získal zlatú medailu na MS konaných v Rusku.

Referencie

Externé odkazy 
 
 Martin Havlát na stránke Ottawa Senators

Osobnosti z Mladej Boleslavi
Českí hokejisti
Českí hokejoví útočníci
Českí olympionici
Účastníci MS v hokeji 2000
Účastníci MS v hokeji 2004
Účastníci MS v hokeji 2011
Majstri sveta v ľadovom hokeji
Hráči HC Třinec
Hráči Ottawa Senators
Hráči Chicago Blackhawks
Hráči Minnesota Wild
Hráči San José Sharks
Hokejisti draftovaní klubom Ottawa Senators
Ivan Hlinka

Ivan Hlinka (* 26. január 1950, Most – † 16. august 2004, Karlove Vary) prezývaný aj Šéf bol český hokejista (stredný útočník), klubový a reprezentačný tréner. V roku 2004 tragicky zomrel na následky autonehody.

Ocenenia 
 člen Siene slávy IIHF (2002)
 člen Klubu hokejových střelců deníku Sport
 Nejlepší trenér ligy''' 1990/91 
 Vítěz Zlaté hokejky 1978 
 Nejlepší nahrávač ligy 1974/75, 77/78 
 Nejproduktivnější hráč ligy'' 1974/75

Pozri aj 
Memoriál Ivana Hlinku

Literatura 
 Osobnosti - Česko : Ottův slovník. Praha : Ottovo nakladatelství, 2008. 823 s. ISBN 978-80-7360-796-8. s. 226. 
 TOMEŠ, Josef, a kol. Český biografický slovník XX. století : I. díl : A-J. Praha ; Litomyšl : Paseka ; Petr Meissner, 1999. 634 s. ISBN 80-7185-245-7. s. 468.

Externé odkazy 
 Štatistika v NHL na nhl.cz
 Životopis Ivana Hlinku
 Ivan Hlinka na www.hokej.cz
 Ivan Hlinka je pohřben na Olšanském hřbitově
 

Českí hokejisti
Česko-slovenskí hokejisti
Majstri sveta v ľadovom hokeji
Strieborní olympijskí medailisti v ľadovom hokeji
Bronzoví olympijskí medailisti v ľadovom hokeji
Česko-slovenskí strieborní olympijskí medailisti
Česko-slovenskí bronzoví olympijskí medailisti
Českí hokejoví tréneri
Hráči Vancouver Canucks
Obete dopravných nehôd
Michal Pivoňka

Michal Pivoňka (* 28. január 1966, Kladno) je bývalý český hokejista, majster sveta z roku 1985 a dlhoročný hráč NHL.

Prvýkrát reprezentoval Česko-Slovensko 17. februára 1985, naposledy 9. septembra 1991. V rokoch 1986–1999 hral v NHL s malými prestávkami za tím Washington Capitals, sezónu 1988/89 strávil v Baltimore Skipjacks hrajúcom v AHL, sezónu 1995/96 odohral za Detroit Vipers v IHL a svoju športovú kariéru ukončil v Kansas City Blades v IHL. Počas svojej kariéry v NHL odohral 825 zápasov, strelil 181 gólov a pri 417 góloch asistoval.

Externé odkazy 
 
 Profil na Sportovci.cz
 Štatistika Michala Pivoňku

Českí hokejisti
Hráči Washington Capitals
Účastníci MS v hokeji 1985
Osobnosti z Kladna
Pragmatická sankcia (1713)

Pragmatická sankcia je nariadenie cisára Karola VI. z 19. apríla 1713 o nástupníctve v habsburských krajinách, ktoré sa stalo základným zákonom habsburského a neskôr rakúsko-uhorského štátu až do roku 1918. Ustanovila nedeliteľnosť monarchie a nové pravidlá nástupníctva, ktoré zaisťovali nástupníctvo i po ženskej línii. Vlastne je to zákon umožňujúci ženám nastúpiť na trón. Najprv ju nechcela uznat šľachta a panovníci vôbec, ale potom na to postupne pristúpili (1723). Hoci ju časom uznala väčšina európskych panovníkov, nezabránila vojne o habsburské dedičstvo, ktorá vypukla krátko po jeho smrti.

Habsburgovci
Dejiny práva
Habsburská monarchia
Zoznam bitiek

História -- Vojenská história -- Zoznam bitiek

Tento článok obsahuje zoznam konkrétnych vojenských bitiek.

 Zoznam bitiek podľa času:
 Zoznam bitiek pred rokom 601
 Zoznam bitiek Rímskej ríše
 Zoznam bitiek v rokoch 601 – 1400
 Zoznam bitiek v rokoch 1401 – 1800
 Zoznam bitiek v rokoch 1801 – 1900
 Zoznam bitiek v rokoch 1901 – 2000 
 Zoznam bitiek v rokoch 2001 – súčasnosť
 Zoznam bitiek (abecedný)
 Zoznam bitiek (zemepisný)
 Zoznam námorných bitiek
 Zoznam bitiek I. svetovej vojny
 Zoznam bitiek II. svetovej vojny

Pozri aj 
 Zoznamy vojen
 Zoznam porážok
 15 rozhodujúcich svetových bitiek

Iné projekty 
 (Great Battles of Bulgaria)

Externé odkazy 
 Databáza svetovej histórie, Zoznamy bitiek 
 Elton, Hugh a Christos Nüssli, Index máp bitiek Rímskeho impéria. Online encyklopédia vodcov Rímskej ríše
 Radford, Robert, Veľké historické bitky. Rozsiahly zoznam dôležitých bitiek a vplyvných veliteľov od roku 490 pred Kr. do súčasnosti.
Richard Dawkins

Richard Dawkins, rodným menom Clinton Richard Dawkins (* 26. marec 1941, Nairobi, Keňa), je významný britský zoológ, etológ, evolučný biológ a propagátor ateizmu.

Vyštudoval Oxfordskú univerzitu, kde bol jeho tútorom Nikolaas Tinbergen, holandský biológ a etológ. 

Dawkins bol profesorom zoológie na Oxfordskej univerzite, autorom ocenených kníh a nositeľom mnohých významných vedeckých vyznamenaní. 

Od roku 1996 pôsobil ako viceprezident Britskej humanistickej asociácie, v tom istom roku mu bol udelený aj čestný titul Humanista roka a od roku 2008 je na dôchodku, kde pôsobí ako spisovateľ.

Okrem vedeckého publikovania prednáša a publikuje aj humanistické, skeptické názory a myšlienky, ktoré sa stretávajú s podobnou pozornosťou ako jeho inovatívne vedecké myšlienky.

Publikácie

Knihy 
 The Selfish Gene (Sebecký gén) (1976, 1989, 2006) a The Extended Selfish Gene (2016) 
 The Extended Phenotype (1982, 1999) 
 The Blind Watchmaker (Slepý hodinár) (1986) 
 River Out of Eden :  (Rieka z raja : darwinovský pohľad na život) (1995, slovenské vydanie 1996) 
 Climbing Mount Improbable (1997) 
 Unweaving the Rainbow (1998) 
 A Devil's Chaplain : selected essays (2003) 
 The Ancestor's Tale : a pilgrimage to the dawn of life  (Príbeh predka : púť k úsvitu života) (2004) 
 The God Delusion (Boží blud) (2006)
 The Greatest Show on Earth: The Evidence for Evolution (Najväčšia show pod slnkom : dôkazy evolúcie) (2009)
 Magic of reality (Mágia reality : ako vieme, čo je skutočne pravdivé (české vydanie 2015)

Eseje 
 Viruses of the Mind (1993) 
 The real romance in the stars (1995) – kritický pohľad na astrológiu. 
 Snake Oil and Holy Water (1999) 
 Bin Laden's Victory (2003) 
 What Use is Religion? (2004) 
 Race and creation (2004) 
 The giant tortoise's tale, The turtle's tale a The lava lizard's tale (2005) – séria troch článkov napísaných po návšteve Galapág.

Televízne relácie 
Dokumentárne programy, ktoré vytvoril a prezentuje Richard Dawkins (originálne meno v angličtine):
 The Root of All Evil?
 The Enemies of Reason

Iné projekty

Externé odkazy 
 Oficiálna stránka 

 
Anglickí ateisti
Anglickí biológovia
Etológovia
Absolventi Oxfordskej univerzity
Lux (jednotka)

Lux (značka lx) je jednotka intenzity osvetlenia podľa medzinárodnej sústavy SI. Je to intenzita osvetlenia spôsobená svetelným tokom 1 lúmen dopadajúcim na plochu 1 m2, bez ohľadu na odrážavosť tejto plochy. Alebo inak - lux je jednotka, ktorá vyjadruje plošnú hustotu dopadajúceho svetelného toku.

1 lx = 1 lm/m²

Plocha má osvetlenie 1 lux, ak má veľkosť 1 m2 a rovnomerne na ňu dopadá svetelný tok veľkosti 1 lm. Osvetlenie klesá so štvorcom vzdialenosti osvetľovanej plochy od svetelného zdroja.

Intenzita osvetlenia je podiel svetelného toku (v lúmenoch) a plochy (v štvorcových metroch): . Ak máme bodový zdroj so svietivosťou I, pričom svetelný lúč dopadá pod uhlom α k normále plochy, zo vzdialenosti od zdroja r, potom . Intenzita osvetlenia je teda nepriamo úmerná štvorcu vzdialenosti od zdroja a je tým slabšia, čím šikmejšie lúč dopadá.

Svetlo sa šíri zo zdroja priamočiaro všetkými smermi, preto svetelný tok, ktorý je vo vzdialenosti 1 m od zdroja svetla, je rovnomerne rozprestretý na vnútornú guľovú plochu s polomerom (napr. 1 m).

Príklad poklesu intenzity osvetlenia v závislosti od vzdialenosti zdroja svetla: Ako zdroj svetla je použitá klasická 100W žiarovka (so žeraviacim vláknom) so svetelným tokom 1400 lúmenov. Údaje v tabuľke platia pre osvetlenie spôsobené žiarovkou bez koncentrátora svetla.

Intenzita osvetlenia sa meria za pomoci luxmetra.

Príklady výpočtu 
Príklad 1 
Svetelný tok sviečky je približne 10 lúmenov. Vo vzdialenosti 1,8 m je intenzita osvetlenia:

10 lm / (plocha gule o polomere 1,8 m)

10 lm / (4π · (1,8 m · 1,8 m)) = 0,25 lm/m2 = 0,25 lx

Výsledok: predmety, ktoré sú osvetlené sviečkou vo vzdialenosti 1,8 m sú osvetlené približne rovnako ako vo svite mesiaca.

Všeobecná zásada: Izotropný bodový zdroj svetla so svietivosťou X cd (kandela) spôsobí na kolmo osvetlenej ploche vo vzdialenosti 1 m presne X luxov.

Web odkazy 
 Osvetlenie v lexikóne Osramu

Fyzikálne jednotky
Odvodené jednotky sústavy SI
Stadionova ústava

Stadionova ústava alebo (marcová) oktrojovaná ústava alebo oktrojovaná ríšska ústava
bola „Ríšska ústava“, ktorej tvorcom bol gróf Stadion, vydaná v Olomouci 7. marca 1849 (súčasne s rozohnaním Kroměřížského snemu). Bola prvou ústavou platnou na území dnešného Slovenska.

Išlo o prvú skutočnú - výrazne centralistickú - celorakúsku ústavu. Zákonodarnú moc mal podľa nej vykonávať cisár spoločne s dvojkomorovým ríšskym snemom. Dolná komora bola voliteľná priamo s vysokým daňovým cenzom a v hornej komore zasadali hlavne virilisti a zástupcovia volení zemskými snemami. Výkonná moc mala byť sústredená výhradne v rukách cisára, ríšska rada, ktorú menoval, bola len poradným orgánom. Ústava poznala iba spoločné rakúske štátne občianstvo (ríšske) a predpokladala jednotné colné a obchodné územie. Jednotlivé korunné krajiny pre ňu boli obyčajnými provinciami. 

Súčasne bol zvláštnym patentom publikovaný i katalóg základných občianskych práv (tie boli však silne obmedzené a praktická cena všetkých 13 článkov tým teda bola výrazne spochybnená). Stadionova ústava v skutočnosti nenadobudla platnosť v celom rozsahu účinnosti a 31. decembra 1851 bola s návratom absolutizmu zrušená.

Externé odkazy 
 Český preklad kompletného znenia Stadionovej Ústavy
 F. Čapka: Dějiny zemí Koruny české v datech (Rok 1849)

Ústavy v Rakúsku
Právne predpisy v Rakúskom cisárstve
Ústavy v Uhorsku
Uhorsko
Dejiny Rakúska
Emanuel Filo

Prof. MUDr. Emanuel Filo (* 22. august 1901, Beluša – † 7. október 1973, Žilina) bol slovenský lekár internista, vysokoškolský pedagóg.

Život 
V roku 1921 ukončil Štátne reálne gymnázium v Trenčíne. Ďalej študoval na Lekárskej fakulte Karlovej univerzity v Prahe a Lekárskej fakulte Univerzity Komenského v Bratislave. Neskôr pôsobil ako asistent a sekundár na internej klinike Univerzity Komenského. V roku 1934 získal titul docent pre odbor patológie a terapie chorôb vnútorných. V roku 1939 menovaný za riadneho profesora. V rokoch 1942 až 1944 bol rektorom Univerzity Komenského v Bratislave. Po vojne v rokoch 1945 – 1971 pôsobil ako internista nemocnice v Žiline.

Zdroje 
 Emanuel Filo na osobnosti.sk
 Csáder, V., Prof. MUDr. Emanuel Filo, Dostupné online

Osobnosti z Beluše
Absolventi Karlovej univerzity
Slovenskí interní lekári
Slovenskí vysokoškolskí pedagógovia
Slovenskí univerzitní profesori
Rektori Univerzity Komenského v Bratislave
Zoznam fyzikálnych článkov/B

Tento index bol automaticky vygenerovaný podľa tejto kategorizácie. Obsahuje 50 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

ba 
Balistika · Barry Barish · Barycentrum · Baryón · Baryón delta · Baryón lambda · Baryónové číslo

bá 
Báza (vektorový priestor)

be 
Becquerel (jednotka) · Bel (jednotka) · Bellova nerovnosť · Ben Roy Mottelson · Benjamin Franklin · Bertram Brockhouse · Bertrand Halperin · BET izoterma · Bezrozmerná veličina · Beztiažový stav

bi 
Bilineárna forma · Bimetal · Bimetalový teplomer · Binárny prefix · Biomasa (energetika) · Biotov-Savartov zákon

bl 
Blaise Pascal

bo 
Bod horenia · Bod rovnodennosti · Bod slnovratu · Bohrov magnetón · Bohrov model atómu · Bohrov polomer · Boltzmannova konštanta · Boltzmannova rovnica · Boris Michajlovič Gessen · Boseho-Einsteinov kondenzát · Boseho-Einsteinovo rozdelenie · Boylov-Mariottov zákon · Bozón · Bozón W a Z

bp 
BP (čas)

br 
Branislav Sitár · Brewsterov uhol · Brian Greene · Brinellova skúška tvrdosti · Britsko-americká sústava jednotiek · Broutov-Englertov-Higgsov mechanizmus · Brownov pohyb · Bryce DeWitt · Brzdné žiarenie

bu 
Burton Richter

Zoznamy fyzikálnych článkov
Zoznam fyzikálnych článkov/D

Tento index bol automaticky vygenerovaný podľa tejto kategorizácie. Obsahuje 71 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

da 
Daltonov zákon · Daniel Bernoulli · Daniel Chee Tsui · Daniel Kleppner · Daniel Šechtman · David Bohm · David J. Thouless · David J. Wineland · David Jonathan Gross · David Morris Lee · Davissonov Germerov experiment

dá 
Dávid Fröhlich

dc 
DCF77

de 
De Broglieho vlna · Debye · Debyeov model tuhej látky · Decentricita · Decimeter · Defekt hmotnosti · Deformácia (mechanika) · Degenerovaný plyn · Dekantácia · Delený kruh · Delta-v · Denis Papin · Dennis Gabor · Destilácia (chémia) · Detail · Determinant (matematika) · Detonačná rýchlosť · Deviácia kompasu

di 
Dialyzát · Dialýza (chémia) · Diamagnetizmus · Dielektrikum · Dietrich Teodor z Freibergu · Diferenciálna rotácia · Difrakcia · Difrakcia elektrónov · Difrakcia svetla · Difúzia (fyzika) · Difúzne svetlo · Dichroizmus · Dimetyléter · Dionýz Ilkovič · Diracov fermión · Diskontinuita · Dislokácia (kryštalografia) · Disperzia (elektromagnetické žiarenie)

dl 
Dlhé vlny

dĺ 
Dĺžka dráhy

do 
Donald Arthur Glaser · Donna Stricklandová · Dopplerova šírka čiary · Dopplerovo rozšírenie · Douglas Dean Osheroff · Dozimeter

dr 
Drakonická obežná doba · Dráha hviezdy · Dráha nebeského telesa · Dráhová rezonancia · Dráhový integrál · Drell-Yanov proces · Druhá termodynamická veta · Družica

du 
Duncan Haldane · Dusík · Dušan Bruncko

dv 
Dvojeliptická prechodová dráha · Dvojlom

dy 
Dynamika (fyzika)

Zoznamy fyzikálnych článkov
Zoznam fyzikálnych článkov/E

Tento index bol automaticky vygenerovaný podľa tejto kategorizácie. Obsahuje 105 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

ed 
Edme Mariotte · Edsger Wybe Dijkstra · Edward Mills Purcell · Edward Teller · Edward Witten · Edwin McMillan

ef 
Efektívny potenciál · Efektívny výkon · Efemeridový čas

ei 
Einsteinov model tuhej látky · Einsteinov prstenec · Einsteinov-Podolského-Rosenov paradox · Einsteinov-Rosenov most · Einsteinova sumačná konvencia

ek 
Ekvipotenciálna plocha

el 
Elektret · Elektrická energia · Elektrická indukcia · Elektrická kapacita · Elektrická sila · Elektrická vodivosť · Elektrické napätie · Elektrické pole · Elektrické pole Zeme · Elektrický dipól · Elektrický indukčný tok · Elektrický jav · Elektrický náboj · Elektrický oblúk · Elektrický obvod · Elektrický odpor · Elektrický ohrev · Elektrický potenciál · Elektrický prúd (veličina) · Elektrický vodič · Elektrický zdrojový agregát · Elektrina · Elektrodynamika · Elektroforéza · Elektrochromizmus · Elektroluminiscencia · Elektromagnet · Elektromagnetická indukcia · Elektromagnetická interakcia hmotných objektov · Elektromagnetické pole · Elektromagnetické žiarenie · Elektromagnetický impulz · Elektromagnetizmus · Elektromotor · Elektronika · Elektroslabá interakcia · Elektróda · Elektrón · Elektrónová konfigurácia · Elektrónový obal · Elektrónový tlak · Elektrónvolt · Elementárny náboj · Elementy dráhy · Eliptická dráha · Elongácia (astronómia)

em 
Emil Sokol · Emil Wiechert · Emilio Gino Segrè · Emisia častice · Emisia žiarenia · Emisivita

en 
Energetický zdroj · Energia · Energia vákua · Energia vĺn · Energy Cities · Enrico Fermi · Entalpia · Enzýmová jednotka

ep 
Epocha (astronómia)

er 
Ergosféra · Eric Allin Cornell · Eric Betzig · Ernest Lawrence · Ernest Rutherford · Ernest Walton · Ernst Karl Abbe · Ernst Mach · Ernst Ruska · Erwin Hahn · Erwin Schrödinger

et 
Etalón (meradlo)

eu 
Eugene Paul Wigner · Európska organizácia pre jadrový výskum · Európsky letný čas

ev 
Eva Tokariková · Evangelista Torricelli · Evžen Říman

ex 
Excentricita (astronómia) · Excimerový laser · Excitácia (zvýšenie energie) · Excitovaný stav · Exergetická účinnosť · Exergia · Experiment DØ · Explózia · Expozícia (ožiarenie) · Extrakcia (chémia) · Extrémne ultrafialové žiarenie

Zoznamy fyzikálnych článkov
Zoznam fyzikálnych článkov/G

Tento index bol automaticky vygenerovaný podľa tejto kategorizácie. Obsahuje 62 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

ga 
Gabriel Fahrenheit · Gabriel Lamé · Gabriel Lippmann · Galileiho transformácie · Galileo Galilei · Galón · Gaussov zákon elektrostatiky · Gay-Lussacov zákon

ge 
Generátor elektrického napätia · Geocentrizmus · Geofyzika · Geochronológia · Geomagnetický pól · Geomechanika · Georadar · Georg Christoph Lichtenberg · Georg Simon Ohm · Georg Zundel · George Elwood Smith · George Eugene Uhlenbeck · George Gamow · George Zweig · Georges Charpak · Gerard Kitchen O’Neill · Gerardus ’t Hooft · Gerd Binnig · Gerhard Ertl · Gerhard Herzberg · Germicídna výbojka

gé 
Gélová permeačná chromatografia

gi 
Gian Domenico Romagnosi · Gibbsova voľná energia · Gigahertz · Giovanni Alfonso Borelli · Giuseppe Occhialini

gl 
Gluón

go 
Gouyova-Stodolova rovnica

gr 
Gram · Granulárna konvekcia · Gravimetria (geofyzika) · Gravitačná hmotnosť · Gravitačná konštanta · Gravitačná potenciálna energia · Gravitačná sila · Gravitačná singularita · Gravitačná šošovka · Gravitačná vlna · Gravitačné pole · Gravitačné zrýchlenie · Gravitačný manéver · Gravitačný parameter · Gravitačný potenciál · Gravitačný zákon · Gravitácia · Gravitón · Gray (jednotka) · Gromovov-Wittenov invariant

gu 
Guglielmo Marconi · Gustav Ludwig Hertz · Gustav Robert Kirchhoff · Gustáv Prokeš

gy 
Gyroskop

Zoznamy fyzikálnych článkov
Zoznam fyzikálnych článkov/H

Tento index bol automaticky vygenerovaný podľa tejto kategorizácie. Obsahuje 76 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

ha 
Hadrón · Halový jav · Hamiltonov operátor (Hamiltonovej funkcie) · Hamiltonova funkcia (fyzika) · Hannes Olof Gösta Alfvén · Hans Bethe · Hans Georg Dehmelt · Hans Christian Ørsted · Hans Lippershey · Harold Urey

he 
Heike Kamerlingh Onnes · Heinrich Friedrich Weber · Heinrich Georg Barkhausen · Heinrich Lenz · Heinrich Rohrer · Heinrich Rudolf Hertz · Heinrich Wilhelm Olbers · Heisenbergov princíp neurčitosti · Hektometer · Heliocentrická dráha · Heliocentrizmus · Hendrik Lorentz · Henri Becquerel · Henri Poincaré · Henry (jednotka) · Henry Draper · Henry Way Kendall · Herbert Kroemer · Herman Chernoff · Hermann Bondi · Hermann Flaschka · Hermann Oberth · Hermann von Helmholtz · Hertz (jednotka)

hé 
Hélium

hi 
Hideki Jukawa · Hierarchický problém · Higgsov bozón · Hilbertov priestor · Hillova sféra · Hippolyte Fizeau · Hiroši Amano

hl 
Hlavný vysielací čas · Hliníkovanie zrkadla

hm 
Hmlová komora · Hmota (fyzika) · Hmotnostný spektrograf · Hmotnosť · Hmotný bod · Hmotný objekt

ho 
Hodnota fyzikálnej veličiny · Hohmannova prechodová dráha · Holografia · Holografický princíp · Homogénne gravitačné pole · Hookov zákon · Horizont udalostí · Horizontálne súradnice · Horst Ludwig Störmer · Hořavova-Wittenova doménová stena

hr 
Hrúbka

hu 
Hugh David Politzer · Hundovo pravidlo maximálnej multiplicity · Hustota žiarenia · Hutnosť · Huygensov princíp

hy 
Hybnosť · Hydrid (anión) · Hydrodynamika · Hydrostatická rovnováha · Hydrostatika · Hyperbolická dráha · Hypernova · Hyperón · Hypotetická častica · Hysteréza (vlastnosť)

Zoznamy fyzikálnych článkov
Zoznam fyzikálnych článkov/I

Tento index bol automaticky vygenerovaný podľa tejto kategorizácie. Obsahuje 44 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

id 
Ideálna kvapalina · Ideálny plyn

ig 
Igor Jevgenievič Tamm · Igor Vasilievič Kurčatov

il 
Ilia Michajlovič Frank · Ilya Prigogine

im 
Impedancia

in 
Index lomu · Index toku · Inerciálna sústava súradníc · Inerciálna vzťažná sústava · Inertný plyn · Inflačný vesmír · Infračervené žiarenie · Intenzita elektrického poľa · Intenzita gravitačného poľa · Intenzita magnetického poľa · Intenzita osvetlenia · Interakcia hmotných objektov · Interferencia (vlny) · Intermediálna častica

io 
Ionizačná energia · Ionizačná komora · Ionizujúce žiarenie

ió 
Iónová sila

ir 
Irène Joliotová-Curieová · Ira Sprague Bowen · Irving Langmuir

is 
Isaac Newton · Isamu Akasaki · Isidor Isaac Rabi

iv 
Ivan Alexander Getting · Ivan Baník · Ivan Branislav Zoch · Ivan Náter · Ivar Giaever

iz 
Izbová teplota · Izobara (termodynamika) · Izoelektrická fokusácia · Izochora · Izolant · Izolovaná sústava · Izoterma (termodynamika) · Izotropia

Zoznamy fyzikálnych článkov
Zoznam fyzikálnych článkov/J

Tento index bol automaticky vygenerovaný podľa tejto kategorizácie. Obsahuje 94 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

j2 
J2000.0

ja 
Jack Kilby · Jack Steinberger · Jacob Bekenstein · Jacobus Henricus van ’t Hoff · Jadrová elektráreň · Jadrová energia · Jadrová fyzika · Jadrová reakcia · Jadrová rezonančná fluorescencia · Jadrová syntéza · Jadrová zbraň · Jadrové palivo · Jadrový magnetón · Jadrový reaktor · Jakob Bernoulli · James Cronin · James Franck · James Hansen · James Peebles · James Rainwater · James Van Allen · Jan Dobeš (fyzik) · Jang Čen-ning

já 
Ján Andrej Segner · Ján Fischer · Ján Chrapan · Ján Chrapan ml. · Ján Krstiteľ Horváth · Ján Langoš · Ján Maďar · Ján Matej Matsko · Ján Oravec (fyzik) · Ján Purgina · Ján Vanovič (fyzik) · Ján Veme

je 
Jean Baptiste Perrin · Jean le Rond d’Alembert · Jean-Baptiste Biot · Jean-Charles Athanase Peltier · Jean-Charles de Borda · Jednosmerný prúd · Jednotkový vektor · Jednotná teória poľa · Jerome Isaac Friedman

ję 
Jędrzej Śniadecki

ji 
Jiří Mrázek (geofyzik)

jo 
Johan August Brinell · Johann Heinrich Lambert · Johann Wilhelm Ritter · Johannes Diderik van der Waals · Johannes Georg Bednorz · Johannes Hans Daniel Jensen · Johannes Kepler · Johannes Stark · John Ambrose Fleming · John Archibald Wheeler · John Bardeen · John Clauser · John Cromwell Mather · John Hasbrouck Van Vleck · John Lewis Hall · John Michael Kosterlitz · John Robert Schrieffer · John Tyndall · Josef Sahánek · Joseph Imry · Joseph Louis Gay-Lussac · Joseph Polchinski · Joseph von Fraunhofer · Josip Križan · Joulovo teplo · Jozef Baraník · Jozef Gross · Jozef Lánik · Jozef Masarik · Jozef Maximilián Pecval · Jozef Šitko · Jozef Šucha · Jozef Zámečník

jó 
Jóičiró Nambu · Józef Rotblat

ju 
Jukawov potenciál · Julian Schwinger · Juliánsky dátum · Julius Robert von Mayer · Juraj Daniel-Szabó · Juraj Dubinský · Juraj Tatár (fyzik) · Jurij Vega

jú 
Július Krempaský · Július Krmešský · Július Šoltés

jü 
Jürgen Kurths

Zoznamy fyzikálnych článkov
Zoznam fyzikálnych článkov/K

Tento index bol automaticky vygenerovaný podľa tejto kategorizácie. Obsahuje 89 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

ka 
Kai Siegbahn · Kalibrácia · Kalibrácia meradiel · Kalorikum · Kalória · Kaluzova-Kleinova teória · Kandela · Kaón · Kapacita kondezátora · Karát (rýdzosť) · Karl Alexander Müller · Karl Ferdinand Braun · Karl Friedrich Benz · Karl Friedrich Brunner-von Wattenwyl · Karl Schwarzschild · Karol Antolík · Karol Henrich Fuchs · Karol Klobušický · Karol Murgaš (pedagóg) · Karol Olszewski · Katal · Kaustika (optika)

ke 
Kelvin · Kenneth Wilson · Keplerova rovnica · Keplerove zákony · Kerrova metrika

ki 
Kilogram · Kilometer · Kilopond · Kinetic energy recovery system · Kinetická energia · Kip Thorne · Kirchhoffove zákony

kl 
Klasická fyzika · Klaus von Klitzing

km 
Kmitanie · Kmitňa

kn 
Knut Johan Ångström

ko 
Kodanská interpretácia · Koeficient tepelnej vodivosti · Koherencia · Koherentné vlnenie · Koloid (chémia) · Komplementarita (fyzika) · Komutácia · Koncentrácia · Konstantin Sergejevič Novoselov · Konštanta · Konštanta jemnej štruktúry · Koorbitálny mesiac · Koordinovaný svetový čas · Korónový výboj · Korózia · Korpuskulárne žiarenie · Kozmické žiarenie

kr 
Krátke vlny · Kritický bod · Kruhová dráha · Kruhová rýchlosť · Krútiaci moment · Kryptón · Kryštalizácia

ku 
Kubický meter za sekundu

kv 
Kvadratická forma · Kvant · Kvantová elektrodynamika · Kvantová fyzika · Kvantová gravitácia · Kvantová chromodynamika · Kvantová logika · Kvantová mechanika · Kvantová teória · Kvantové číslo · Kvantové previazanie · Kvantový počítač · Kvantový princíp · Kvapalinová chromatografia · Kvapalný kryštál · Kvark · Kvark b · Kvark d · Kvark t · Kvark u · Kvarkovo-gluónová plazma · Kvaternión · Kvázičastica

ky 
Kyslík · Kyvadlo

Zoznamy fyzikálnych článkov